# Naim Darrechi

Naim Darrechi (Palma, 28 de febrer de 2002) és un creador de contingut digital mallorquí en castellà. Més enllà dels seus vídeos, ha estat especialment mediàtic per polèmiques vinculades a actituds masclistes, de ciberassetjament i també casos de violència de gènere.
A data de 2021, tenia 26 milions de seguidors a la xarxa social xinesa Tiktok, fet pel qual se'l considerava l'usuari més seguit d'Espanya en aquesta xarxa. També és present a Instagram i a YouTube —llavors hi tenia 7,2 i 3,9 milions de seguidors, respectivament.
Pel que fa als casos de misogínia de Darrechi, per una banda el juliol del 2021 feu unes declaracions en què explicava amb to jocós que duia a terme agressions profilàctiques. Això el posà al centre del debat mediàtic i fins i tot el Govern de les Illes Balears i el Ministeri d'Igualtat d'Espanya varen emprendre accions legals contra ell; la querella del Govern balear fou admesa a tràmit la tardor d'aquell mateix any. Abans, ja havien proferit unes declaracions seves en què comparava l'avortament amb l'assassinat.
Per l'altra, l'any 2023 es confirmà que tenia una relació amorosa amb la influenciadora mexicana Yeri Mua, poc després que se'l declarés en crida i cerca dins de la jurisdicció espanyola per no presentar-se en seu judicial en un cas d'atemptat contra l'autoritat i delictes de lesions. Establert a Mèxic, hi fou també detingut per alteració de l'ordre públic i consum de drogues. Addicionalment, aquesta noia donà a conèixer al cap de pocs mesos que Darrechi l'havia embarassat i que, a través de l'assetjament i exposició digital, havia aconseguit crear un entorn de pressió popular cap a ella perquè no avortés. No obstant això, finalment ho feu i el denuncià per maltractament i reiterades agressions físiques.

## Referències

* ↑ Bertran, Judit. «Quién es Naim Darrechi, el 'tiktoker' al que Irene Montero llevará a la Fiscalía» (en castellà), 13-07-2021. [Consulta: 14 juliol 2021].
* ↑ Montoya, Leydy. «Naim Darrechi» (en castellà). historia-biografia.com, 10-05-2021. [Consulta: 14 juliol 2021].
* 1 2 Bermúdez, Mar «L'exparella de Naïm Darrechi, forçada a no avortar, el denuncia per maltractament». Principal.cat, 12-06-2023 [Consulta: 12 juny 2023].
* 1 2 «¿Quién es Naim Darrechi, el 'tiktoker' que alardea de no usar condón y engañar a las chicas diciendo que es estéril?». [Consulta: 14 juliol 2021].
* ↑ «Naim Darrechi vuelve a suscitar la polémica con unas tremendas declaraciones en Instagram» (en castellà), 13-07-2021. [Consulta: 14 juliol 2021].
* ↑ «Quién es Naim Darrechi, el tiktoker mallorquín de 19 años que gana una fortuna por un solo post» (en castellà), 05-05-2021. [Consulta: 14 juliol 2021].
* ↑ «El govern balear es querella contra el ‘tiktoker’ Naim Darrechi per abús sexual», 14-07-2021. [Consulta: 14 juliol 2021].
* ↑ «Admesa a tràmit la querella del Govern contra l’influencer Naïm Darrechi». IB3, 02-10-2021 [Consulta: 12 juny 2023].
* ↑ Díaz Canseci, Ricardo. «Yeri Mua confirmó su romance con Naim Darrechi» (en castellà). Infobae, 28-03-2023. [Consulta: 30 març 2023].
* ↑ «El tiktoker Naim Darrechi, en cerca i captura per atemptat a l'autoritat i lesions». Corporació Catalana de Mitjans Audiovisuals, 17-01-2023 [Consulta: 12 juny 2023].
* ↑ «L'influencer mallorquí Naim Darrechi detingut en Mèxic per consum de drogues». Superdeporte, 13-04-2023 [Consulta: 12 juny 2023].
* ↑ «Yeri Mua confiesa que abortó tras ser golpeada por Naim: 'no merece tener un padre así' (VIDEO)» (en castellà). La Razón de México, 10-06-2023 [Consulta: 12 juny 2023].